สวัสดีค่ะ คุณ คือหนูมีเพศสัมพันธ์กันแฟนวันที่ 5 มีนาคม แล้ววันที่ 8 มีนาคม มีเลือดออกจากช่องคลอดเล็กน้อยในช่วงเช้า พอกลางวันไปมีเพศสัมพันธ์กับแฟนอีก เลือดก็หยุดไหล พอวันที่ 9 มีนาคม เลือดก็ไหลมากระปริ กระปอยจนถึงวันนี้ยังไม่หายเลยค่ะ ไม่ทราบว่าเกิดจากสาเหตุอะไรคะ ปล.1 มีการป้องกันโดยสวมถุงยางอนามัยทุกครั้ง และตรวจสอบโดยใส่น้ำ ไม่มีการรั่วซึมค่ะ ปล.2 ประจำเดือนไม่มา 1 เดือน ก่อนจะมีsex ค่ะ
สวัสดีค่ะ ไม่มี ชื่อ,การมีเลือดออกจากช่องคลอดกะปริดกะปรอยในระหว่างรอบของประจำเดือน ถือเป็นอาการผิดปกติ ที่เกิดได้จากหลายสาเหตุ ได้แก่1. การตั้งครรภ์ที่ผิดปกติ เช่นท้องนอกมดลูกแท้งคุกคามแท้งไม่ครบครรภ์ไข่ปลาอุกเป็นต้น2. ความผิดปกติที่มดลูก เช่น เนื้องอกมดลูก เยื่อบุโพรงมดลูกมีการติดเชื้อ มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่3. จากการใช้ฮอร์โมน เช่นยาเม็ดคุมกำเนิดยาฉีดคุมกำเนิดยาฝังคุมกำเนิดรวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น4. การทำงานผลิตฮอรโมนของรังไข่ผิดปกติ เช่น ภาวะมีถุงน้ำในรังไข่หลายใบ มักพบในช่วงวัยรุ่น5. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้นดังนั้นหากมีอาการขาดประจำเดือนมาก่อนที่จะมีอาการเลือดออกกะปริดกะปรอยดังกล่าว แนะนำให้ตรวจหาการตั้งครรภ์เป็นอันดับแรกค่ะ เนื่องจากแม้จะใช้ถุงยางอนามัยได้อย่างถูกต้อง ก็ไม่สามารถช่วยป้องกันการตั้งครรภ์ได้ 100% ค่ะ หากตรวจไม่พบการตั้งครรภ์ แต่ยังคงมีเลือดไหลออกจากช่องคลอดอีกเรื่อยๆ แนะนำให้พบสูติ-นรีแพทย์เพื่อทำการตรวจหาสาเหตุนะคะ